Biraşka îskender
Biraşka îskender, îskenderkebab, kebaba îskender, kebaba bimast navê biraştinek goştê, ango kebabekê ye. Tê gotin ku li bajarê Bursa ya Tirkiyeyê ev xwarin derxistiye. Ew jî wekî donerê di gergeroka qinc (emûdî, çikbejnî) de li şîşê tê xistin, di agirê komirê de tê pijandin. Her ku pijiya tê jêkirin û bo destexaneyê tê amadekirin. Li ser nanê patîle tê raxistin, bi mastê çelqandî, rûnê nivîşkî û sosa firingiyê tê xwarin.